משה לאופר

משה לאופר (נולד בשנת 1958) הוא מלחין, מנצח, מעבד ומפיק של מוזיקה חסידית. זוכה פרס אקו"ם.

קורות חיים 

נולד בבלגיה למאיר ויפה לאופר, צאצא לשושלת אדמו"רי חסידות נדבורנה. בצעירותו עלה עם משפחתו לישראל והיא התיישבה בתל אביב. למד בישיבת עטרת ישראל בירושלים.

את קריירת ההלחנה החל בעודו תלמיד בישיבה. חלק מלחניו הם "כיצד מרקדין" שיר שבוצע על ידי לייבלה השל, השיר "חזק" שבוצע על ידי אברהם פריד. לאחר מכן החל לעבוד גם כמעבד, ובין היתר עיבד אלבומים לגדולי הזמר החסידי מרדכי בן-דוד, אברהם פריד, יעקב שוואקי, האחים שמואל ואריה ברונר ואמנים בולטים נוספים.  

במהלך הקריירה שלו פיתח קשרים מיוחדים עם פריד, שלו עיבד כמעט את כל אלבומיו, שיתוף פעולה נוסף התקיים ומתקיים בין לאופר למלחין של המוזיקה החסידית יוסי גרין, כאשר גרין התבטא לא פעם אחת כי לאופר היחיד שהצליח לעבד את לחניו כפי שהוא עצמו דמיין אותם. 

בשנת 2011 זכה בפרס אקו"ם להישג מיוחד בתחום הזמר החסידי.

לאופר מפעיל את פרויקט משה לאופר מנגן חב"ד.

חיים אישיים 
נשוי לחני כ"ץ, בתו של הרב יוסף כ"ץ, ומתגורר בבני ברק. גם בניו, אלי ובני, הם מעבדים, מנצחים ומלחינים במוזיקה החסידית. גיסו, אורי אזרחי (אחיו של הרב ברוך מרדכי אזרחי), כיהן כמנהל הישיבה שבה למד.

קישורים חיצוניים

הערות שוליים

מלחינים ישראלים
מלחיני מוזיקה חסידית
ישראלים ילידי בלגיה
זוכי פרס אקו"ם
מנצחים ישראלים
מעבדים מוזיקליים ישראלים
משה
בוגרי ישיבת עטרת ישראל
בני ברק: אישים
ישראלים שנולדו ב-1958
שופטי הקול הבא